Achmad Sampurna

Brigadir Jènderal TNI (Purn.) Mas Achmad Sampurna (27 Novèmber 1939 – 8 Januwâri 2000) panèka sèttong perwira tèngghi Angkatan Darat bân birokrat dâri Inḍonèsia. Panjhânnângèpon ajhâbhât mènangka Bupatè Serang ḍâri taon 1988 kantos 1993 sarta Bhâkkèl Gubhèrnor Jhâbâ Bârâ’ ḍâri taon 1992 kantos 1998.

 Riwâyat Odhhi’ 

 Karèr Militèr 
Achmad èlahèraghi è tangghâl 27 Novèmber 1939 è Rangkasbitung, Lebak. Achmad ngerassa’aghi paḍhiḍhighân militèrra è Akademi Militer bân lolos è taon 1962 mènangka lètnan duwâ’ ḍâri kachabhângan kavalèri.

È tangghâl 20 Januwari 1978, Achmad sè ampon ghâḍhuwân pangkat lètnan kolonèl ètunju’ ḍhâḍḍhi Komandan Komando Distrik Militèr Maros sè ghi' bhuru èpaddhâk. Achmad ajhâbhât kantos taon 1979 bân pas èpènḍâ ḍâ’ Komando Distrik Militer III/Siliwangi è Jhâbâ Bârâ’. È Kodam Siliwangi, Achmad ollè kanaèghân pangkat ḍhâḍḍhi kolonèl. Panjhânnângèpon pas ètunju’ ḍhâḍḍhi Komandan Komando Resor Militer (Korem) 064/Maulana Yusuf è Banten è tangghâl 1 Sèptèmber 1986. Panjhânnângèpon èlantè’ mènangka komandan korem è tangghâl 15 Novèmber bân ajhâbhât kantos tangghâl 18 Juli 1988. 

 Sombher